section_heading: Nastanak
paragraph_text: Bambus je navodno nastao u Španjolskoj 1972. godine, u baskijskom mjestu Algorta. Tijekom jedne lokalne zabave, na jednom od štandova ustanovili su kako su nabavili djelomično ukiseljeno vino. Da mu poprave okus odlučili su ga pomiješati s nečime. Cola je bila prva "pri ruci". Kako se mješavina svidjela gostima, piće su imenovali prema nadimcima dvojice "koktel majstora" koji su to smiješali. Jednom je nadimak bio Kalimero, a drugom Motxo te su piće prozvali Kalimotxo (calimocho).